b'\n_START_ARTICLE_\nF91 Dudelange\n_START_PARAGRAPH_\nF91 Dudelange je luksembur\xc5\xa1ki nogometni klub iz mesta Dudelange. Ustanovljen je bil leta 1991 z zdru\xc5\xbeitvijo klubov Alliance Dudelange, Stade Dudelange ter US Dudelange in aktualno igra v 1. luksembur\xc5\xa1ki nogometni ligi._NEWLINE_Z doma\xc4\x8dih tekmovanj ima klub 14 naslovov dr\xc5\xbeavnega prvaka in 5 naslovov dr\xc5\xbeavnega podprvaka ter 7 naslovov prvaka in 6 naslovov podprvaka dr\xc5\xbeavnega pokala. Najbolj\xc5\xa1i dosedanji evropski rezultat pa je uvrstitev v skupinski del Evropske lige v sezoni 2018/19._NEWLINE_Doma\xc4\x8di stadion Dudelanga je Stade Jos Nosbaum, ki sprejme 2.558 gledalcev. Barvi dresov sta svetlo modra in \xc4\x8drna.'